
NÁVRH ROZHODNUTIA EURÓPSKEHO PARLAMENTU
o návrhu na vymenovanie predsedu Európskeho orgánu pre bankovníctvo
(N10-0004/2026 – C10‑0020/2026 – 2026/0802(NLE))
(Súhlas)
Európsky parlament,
–	so zreteľom na užší zoznam kvalifikovaných kandidátov na pozíciu predsedu Európskeho orgánu pre bankovníctvo, ktorý vypracovala jeho rada orgánov dohľadu,
–	so zreteľom na list Rady zo 4. februára 2026, v ktorom za predsedu Európskeho orgánu pre bankovníctvo navrhuje Françoisa-Louisa Michauda (C10-0020/2026),
–	so zreteľom na článok 48 ods. 2 a 3 nariadenia Európskeho parlamentu a Rady (EÚ) č. 1093/2010 z 24. novembra 2010, ktorým sa zriaďuje Európsky orgán dohľadu (Európsky orgán pre bankovníctvo) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES[footnoteRef:1], [1:  Ú. v. EÚ L 331, 15.12.2010, s. 12, ELI: http://data.europa.eu/eli/reg/2010/1093/oj.] 

–	so zreteľom na svoje uznesenie zo 14. marca 2019 o rodovej rovnováhe pri navrhovaní kandidátov v oblasti hospodárskych a menových záležitostí EÚ[footnoteRef:2], [2:  Ú. v. EÚ C 23, 21.1.2021, s. 105.] 

–	so zreteľom na svoje uznesenie zo 16. januára 2020 o inštitúciách a orgánoch v hospodárskej a menovej únii: predchádzanie konfliktu záujmov po skončení verejnej služby[footnoteRef:3], [3:  Prijaté texty, P9_TA(2020)0017.] 

–	so zreteľom na článok 135 rokovacieho poriadku,
–	so zreteľom na správu Výboru pre hospodárske a menové veci (A10-0000/2026),
A.	keďže súčasný predseda Európskeho orgánu pre bankovníctvo odstúpil 31. januára 2026;
B.	keďže článok 48 ods. 2 nariadenia (EÚ) č. 1093/2010 stanovuje, že predseda Európskeho orgánu pre bankovníctvo sa vyberá na základe zásluh, kvalifikácie, znalosti finančných inštitúcií a trhov a skúseností súvisiacich s finančným dohľadom a reguláciou prostredníctvom otvoreného výberového konania, ktoré sa riadi zásadou rodovej rovnováhy;
C.	keďže 4. februára 2026 Rada navrhla, aby bol François-Louis Michaud po potvrdení Parlamentom vymenovaný za predsedu Európskeho orgánu pre bankovníctvo na funkčné obdobie piatich rokov v súlade s článkom 48 ods. 2 a 3 nariadenia (EÚ) č. 1093/2010;
D.	keďže Výbor pre hospodárske a menové veci usporiadal 25. februára 2026 vypočutie Françoisa-Louisa Michauda, ktorý predniesol úvodné vyhlásenie a následne odpovedal na otázky členov výboru;
1.	[udeľuje/neudeľuje] súhlas s vymenovaním Françoisa-Louisa Michauda za predsedu Európskeho orgánu pre bankovníctvo [a požaduje stiahnutie návrhu a predloženie nového návrhu];
2.	poveruje svoju predsedníčku, aby postúpila toto rozhodnutie Rade, Komisii, Európskemu orgánu pre bankovníctvo a vládam členských štátov.

Táto správa bola vypracovaná v nadväznosti na výkon právomocí Výboru pre hospodárske a menové veci udelených Parlamentu podľa nariadenia (EÚ) č. 1093/2010, najmä jeho článku 48, a v nadväznosti na postupy Výboru pre hospodárske a menové veci v oblasti menovania do regulačných a dozorných orgánov v hospodárskej a finančnej oblasti.

<FootprintIntro>Spravodajkyňa na vlastnú zodpovednosť vyhlasuje, že do svojej správy nezahrnula žiadne informácie od zástupcov záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:4], ani od zástupcov verejných orgánov tretích krajín vrátane ich diplomatických misií a veľvyslanectiev, ktorí sa musia uviesť v tejto prílohe podľa článku 8 prílohy I k rokovaciemu poriadku.</FootprintIntro> [4:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

